b'\n_START_ARTICLE_\nKanalizacija\n_START_SECTION_\nZbiranje\n_START_PARAGRAPH_\nOsnovni sistem za zbiranje odplak deluje na principu prostega padca (gravitacijska kanalizacija),vendar na nekaterih mestih (npr. velike ravnice, ve\xc4\x8dje naravne ovire, skalovje) princip prostega padca ni mogo\xc4\x8d in tam se uporabljajo \xc4\x8drpalke, ki \xc4\x8drpajo odplake do \xc4\x8distilnih naprav(tla\xc4\x8dna kanalizacija). Kanalizacijski vodi so sestavljeni iz cevi od premera 150\xc2\xa0mm, do velikih betonskih cevi. Danes se najve\xc4\x8d uporabljajo cevi iz umetnih mas kot so PVC, PP, PE in poliester, vse manj pa se uporabljajo betonske cevi._NEWLINE_Odplake pri stanovanjskih hi\xc5\xa1ah se najve\xc4\x8dkrat zbirajo v greznicah, to je zakopan zbiralnik, ki lo\xc4\x8duje trde odplake od teko\xc4\x8dih. Teko\xc4\x8de odplake se potem preko cevi pretakajo do \xc4\x8distilnih naprav, trde odplake pa se iz\xc4\x8drpajo in s posebnimi vozili transportirajo na deponije. Poznamo tudi sisteme pri katerih ima vsako gospodinjstvo svojo greznico s strojem za mletje trdnih odplak in ko je nivo odplak v greznici dovolj visok se mlin vklju\xc4\x8di in zmelje vse odplake potem pa te odplake ste\xc4\x8dejo po kanalizacijskem sistemu v \xc4\x8distilno napravo. V dana\xc5\xa1njem \xc4\x8dasu pa se v krajih, kjer ni kanalizacijskega omre\xc5\xbeja, montirajo individualne \xc4\x8distilne naprave, ki delujejo na principu velikih \xc4\x8distilnih naprav. Pre\xc4\x8di\xc5\xa1\xc4\x8dena odpadna voda iz malih \xc4\x8distilnih naprav pa se lahko izteka drenira v naravo.\n_START_SECTION_\nVrsta kanalizacij\n_START_PARAGRAPH_\nOblika in velikost kanalizacij se odra\xc5\xbea glede na namembnost le-te. Osnovne kanalizacije delimo na fekalne kanalizacije,  meteorne kanalizacije, ter kombinirane kanalizacije. Kombinirane oblike kanalizacij so oblikovane tako, da poleg odplak po istih ceveh hkrati transportirano tudi meteorne vode. Vendar te oblike po navadi niso zmo\xc5\xbene zdr\xc5\xbeati ve\xc4\x8djega volumskega pretoka,ki nastane ob ve\xc4\x8djih padavinah, kar pa povzro\xc4\x8di probleme pri transportu fekalij in ima za posledico iztok fekalij skozi revizijske ja\xc5\xa1ke in po\xc5\xbeiralnike._NEWLINE_Poznamo tudi lo\xc4\x8dene kanalizacijske sisteme. Tu potekata dva lo\xc4\x8dena cevovoda, eden za transport fekalij, drugi pa za transport meteornih voda, ki pa je lahko speljan mimo \xc4\x8distilnih naprav in se lahko spusti direktno v  naravo. V modernih gospodinjstvih so ve\xc4\x8dinoma v uporabi lo\xc4\x8deni kanalizacijski sistemi.\n_START_SECTION_\nTransport in odstranjevanje odplak skozi zgodovino\n_START_PARAGRAPH_\nPo ve\xc4\x8dini so skozi zgodovino vse odplake speljali v razne nadzemne vode (reke, morja). Zgodnje civilizacije so bile ve\xc4\x8dinoma zgrajene poleg ve\xc4\x8djih vodnih tokov,zato jim je bil izpust  naravne vire tudi omogo\xc4\x8den in najla\xc5\xbeji.\n_START_SECTION_\nAnti\xc4\x8dni sistemi\n_START_PARAGRAPH_\nPrvi odvajalni sistem je bil najden na bli\xc5\xbenjem vzhodu v jugovzhodnem delu Irana blizu mesta Zabol. Prvi kanalizacijski sistem zgrajen iz glinenih cevi je bil na Kreti v Gr\xc4\x8diji. In po 3000 letih \xc5\xa1e vedno deluje._NEWLINE_Ve\xc4\x8dje populacije pa potrebujejo bolj kompleksne kanalizacijske sisteme da vzdr\xc5\xbeujejo \xc4\x8disto\xc4\x8do v prenaseljenih mestih. Anti\xc4\x8dna mesta Harappa in Mohenjo-daro v vzhodni Indij pa so \xc5\xbee v letih 2600 p.n.\xc5\xa1 imela prvo kompleksno kanalizacijo zgrajeno iz opek na katere so \xc5\xbee bile priklju\xc4\x8dene \xc5\xa1koljke s splakovanjem. Prav tako so v teh mestih imeli javna in zasebna kopali\xc5\xa1\xc4\x8da, ki so imela posebne drena\xc5\xbene sisteme, preko katerih je odpadna voda pri\xc5\xa1la do mestne kanalizacije.\n_START_SECTION_\n16. stoletje\n_START_PARAGRAPH_\nDo 16. stoletja kanalizacijski sistemi niso do\xc5\xbeiveli ve\xc4\x8djega napredka. Takrat pa je izumitelj Sir John Harrington izumil napravo v \xc4\x8dast kraljici Elizabeti, ki je odpadne vode spu\xc5\xa1\xc4\x8dala v greznice. V mestih kanalizacijski sistemi niso bili zgrajeni zato ker so se odplake metale kar na cesto kjer jih je izpiral de\xc5\xbe. Nekatera mesta pa so imela kar nadzemno kanalizacijo ki je potekala vzporedno s cesto in je na nekaterih mestih imela urejeno drena\xc5\xbeo da je teko\xc4\x8dina tam poniknila. Vendar pa z nara\xc5\xa1\xc4\x8danjem populacije in ve\xc4\x8danjem mest tak sistem ni zado\xc5\xa1\xc4\x8dal za nastalo koli\xc4\x8dino odplak in je postal vir vseh bolezni. Take probleme so imeli v Zdru\xc5\xbeenem kraljestvu \xc5\xa1e na koncu 19. stoletja in so bila vodna obolenja, kot npr. kolera \xc4\x8disto obi\xc4\x8dajna.\n_START_SECTION_\nIndustrijska doba\n_START_PARAGRAPH_\nPrenaseljenost v mestih v Evropi in Severni Ameriki zaradi industrijske revolucije pa je povzro\xc4\x8dala vedno ve\xc4\x8dje probleme z javno \xc4\x8disto\xc4\x8do in ve\xc4\x8dje zdravstvene probleme. Zato so za\xc4\x8detka 20. stoletja v velikih mestih pospe\xc5\xa1eno za\xc4\x8deli graditi kanalizacijske sisteme, ki so pomagali prepre\xc4\x8devati izbruhe bolezni in so drasti\xc4\x8dno zmanj\xc5\xa1ali stopnjo umrljivosti. Ti sistemi so sprva spu\xc5\xa1\xc4\x8dali odplake naravnost v nadzemne vode brez kakr\xc5\xa1negakoli pre\xc4\x8di\xc5\xa1\xc4\x8devanja. Prvi celovit kanalizacijski sistem je bil zgrajen v nem\xc5\xa1kem mestu Hamburg v sredini 19. stoletja._NEWLINE_Po odpravi problemov z odplakami, pa se je za\xc4\x8del pojavljati vedno ve\xc4\x8dji problem z onesna\xc5\xbeevanjem nadzemnih voda. Prve re\xc5\xa1itve so bile lo\xc4\x8devanje trnih odplak od teko\xc4\x8dih in njihova uporaba v kmetijske namene. Konec 19. stoletja so v nekaterih mestih za\xc4\x8deli v kanalizacije dodajati razne kemikalije in gradili ve\xc4\x8dje greznice. Prva \xc4\x8distilna naprava je bila zgrajena v Worchestru, leta  1890.'